
谞讚专讬诐 讬讞 注"讘 - 驻讬专讜砖 砖讟讬讬谞讝诇抓

讗 诪砖谞讛 住转诐 谞讚专讬诐 诇讛讞诪讬专, 讜驻讬专讜砖诐 讗诐 诪驻专砖 讗讜转诐 讘爪讜专讛 诪住讜讬讬诪转 讬讻讜诇 诇讛讬讜转 诇讛拽诇. 讻讬爪讚? 讗诪专 "讛专讬 讚讘专 讝讛 注诇讬 讻讘砖专 诪诇讬讞" 讗讜 讗诪专 "讻讬讬谉 谞住讱", 讘讻诇 讗诇讛 讗诐 讘砖诇 砖诇诪讬诐 谞讚专, 讗诐 讗讜诪专 砖讛转讻讜讜谉 诇讜诪专 砖讘砖专 讝讛 讬讛讬讛 讻讘砖专 诪诇讬讞 (诪诇讜讞) 砖诇 拽专讘谉, 讗讜 讻讬讬谉 砖诪谞住讻讬诐 注诇 讛诪讝讘讞 鈥� 讛专讬 讝讛 讗住讜专, 砖讛专讬 讛转驻讬住 讗转 谞讚专讜 讘讚讘专 讛谞讚讜专.


讜讗诐 讗讜诪专 砖讘砖诇 注讘讜讚讛 讝专讛 谞讚专 砖讬讛讗 讛讘砖专 讗住讜专 注诇讬讜 讻讘砖专 诪诇讜讞 砖诇 拽专讘谉 注讘讜讚讛 讝专讛, 讗讜 讻讬讬谉 谞住讱 砖诪谞住讻讬诐 讛讙讜讬讬诐 诇注讘讜讚转诐 鈥� 讘诪拽专讛 讝讛 诪讜转专, 砖讛专讬 讛转驻讬住 讘讚讘专 讛讗住讜专. 讛专讬 砖驻讬专讜砖讜 砖诇 谞讚专 讝讛 讛讜讗 讘诪拽专讛 讝讛 诇讛拽诇. 讜讗诐 讗诪专 住转诐 讜诇讗 驻讬专砖 讘讗讬讝讛 注谞讬谉 谞讚专, 讗诐 砖诇 砖诪讬诐 讗讜 砖诇 注讘讜讚讛 讝专讛 鈥� 讛专讬 讝讛 讗住讜专.


讜讻谉 讗诐 讗诪专 "讛专讬 注诇讬 讚讘专 讝讛 讻讞专诐", 讗诐 讛转讻讜讜谉 讻讞专诐 砖诇 砖诪讬诐 砖讛讜讗 诪诪讬谞讬 讛拽讚砖 鈥� 讗住讜专, 讜讗诐 讛转讻讜讜谉 讻讞专诐 砖诇 讻讛谞讬诐 砖诪讞专讬诐 讗讚诐 谞讻住讬讜 讻诪转谞讛 诇讻讛谞讬诐 鈥� 讛专讬 讝讛 诪讜转专, 砖讝讛 住讜讙 砖诇 诪转谞讛, 讜讗讬谉 讘讜 讙讚专 砖诇 谞讚专. 讜讗诐 讗诪专 住转诐 鈥� 讗住讜专.


讜讻谉 讗诐 讗诪专 "讛专讬 注诇讬 讻诪注砖专", 讗诐 讻诪注砖专 讘讛诪讛 谞讚专 鈥�/b> 讛专讬 讝讛 讗住讜专, 砖讛讜讗 拽专讘谉, 讜谞讚专 讘讚讘专 讛谞讚讜专. 讜讗诐 驻讬专砖 砖讛转讻讜讜谉 诇诪注砖专 砖诇 讙讜专谉, 诪谉 讛转讘讜讗讛, 讛谞讬转谉 诇诇讜讜讬讬诐 讜讗讬谉 讘讜 拽讚讜砖讛 鈥� 诪讜转专. 讜讗诐 讗诪专 住转诐 鈥� 讗住讜专.


讜讻谉 讗诐 讗诪专 "讛专讬 注诇讬 讻转专讜诪讛", 讗诐 讻转专讜诪转 讛诇砖讻讛 谞讚专, 砖讛讬讗 讛转专讜诪讛 砖转讜专诪讬诐 诇爪讜专讱 拽专讘谞讜转 讛爪讬讘讜专 鈥� 讘诪拽专讛 讝讛 讗住讜专, 砖讛专讬 讛转驻讬住 讘讛拽讚砖 讛谞讚讜专. 讜讗诐 讛转讻讜讜谉 诇转专讜诪讛 砖诇 讙讜专谉 砖谞讜转谞讬诐 诇讻讛谞讬诐 鈥� 诪讜转专, 砖讗讬谞讛 讚讘专 讛谞讚讜专 讗诇讗 诪转谞讛 诇讻讛谞讬诐. 讜讗诐 住转诐 鈥� 讗住讜专. 讗诇讜 讚讘专讬 专' 诪讗讬专.


专' 讬讛讜讚讛 讗讜诪专: 住转诐 转专讜诪讛, 讘讬讛讜讚讛 鈥� 讗住讜专讛, 讘讙诇讬诇 鈥� 诪讜转专转, 讜诪讚讜注? 砖讗讬谉 讗谞砖讬 讙诇讬诇 诪讻讬专讬谉 讗转 转专讜诪转 讛诇砖讻讛, 讜诇讻谉 讻砖讛诐 讗讜诪专讬诐 "转专讜诪讛" 讛诐 诪转讻讜讜谞讬诐 诇转专讜诪讛 讛诪爪讜讬讛 讗爪诇诐, 讛讬讗 转专讜诪转 讛讻讛谞讬诐. 讜讻谉 住转诐 讞专诪讬诐, 讘讬讛讜讚讛 鈥� 诪讜转专讬谉, 讘讙诇讬诇 鈥� 讗住讜专讬谉, 讜诪讚讜注 鈥� 砖讗讬谉 讗谞砖讬 讙诇讬诇 诪讻讬专讬谉 讗转 讞专诪讬 讛讻讛谞讬诐, 讜讻砖讛诐 讗讜诪专讬诐 "讞专诐" 住转诐 鈥� 讻讜讜谞转诐: 讞专诐 诇砖诪讬诐.


讘 讙诪专讗 注诇 讛讻诇诇 砖讘诪砖谞讛 砖"住转诐 谞讚专讬诐 诇讛讞诪讬专", 砖讜讗诇讬诐: 讜讛转谞谉 [讜讛专讬 砖谞讬谞讜 讘诪砖谞讛]: 住驻拽 谞讝讬专讜转 诇讛拽诇, 讜讛谞讝讬专讜转 讛诇讗 讛讬讗 讗讞讚 诪诪讬谞讬 讛谞讚专讬诐, 讜诪讚讜注 讗诪专讜 讻讗谉 砖住驻拽 谞讚专讬诐 诇讛讞诪讬专 讜诇讗 诇讛拽诇?


讗诪专 专' 讝讬专讗: 诇讗 拽砖讬讗 [讗讬谉 讝讛 拽砖讛]: 讛讗 [讝讜], 讛诪砖谞讛 诇讙讘讬 住驻拽 谞讝讬专讜转, 讛讬讗 讻砖讬讟转 专' 讗诇讬注讝专, 讛讗 [讝讜], 诪砖谞转谞讜, 讻砖讬讟转 专讘谞谉 [讞讻诪讬诐] 讛讞讜诇拽讬诐 注诇讬讜. 讚转谞讬讗 [砖讻谉 砖谞讬谞讜 讘讘专讬讬转讗]: 讛诪拽讚讬砖 讞讬讬转讜 讜讘讛诪转讜 鈥� 讛拽讚讬砖 注讬诪诐 讙诐 讗转 讛讻讜讬 砖讛讜讗 住驻拽 讞讬讛 住驻拽 讘讛诪讛. 专' 讗诇讬注讝专 讗讜诪专: 诇讗 讛拽讚讬砖 讗转 讛讻讜讬.


讜诪讻讗谉 谞诇诪讚 诇注谞讬讬谞谞讜; 诪讗谉 讚讗诪专 [诪讬 砖讗讜诪专], 讞讻诪讬诐 讛住讘讜专讬诐 砖讗讚诐 讗转 诪诪讜谞讜 诪注讬讬诇 诇住驻讬拽讗 [诪讻谞讬住 诇住驻拽], 砖讙诐 讗转 讛讻讜讬, 讗祝 砖讛讜讗 住驻拽 讞讬讛 住驻拽 讘讛诪讛, 诪讻谞讬住 讗讚诐 讘转讜讱 讛讛讙讚专讛 讛讻诇诇讬转, 住讘讜专 讙诐 讻谉 讻讬 讙讜驻讬讛 谞诪讬 诪注讬讬诇 [讗转 讙讜驻讜, 注爪诪讜, 讙诐 讻谉 诪讻谞讬住] 诇住驻拽. 讜诇讻谉 讙诐 讗诐 讬砖 住驻拽 讘谞讝讬专讜转 鈥� 讛专讬 讝讛 谞讚专. 讜诪讗谉 讚讗诪专 [讜诪讬 砖讗讜诪专], 专' 讗诇讬注讝专, 讻讬 讗转 诪诪讜谞讜 诇讗 诪注讬讬诇 诇住驻讬拽讗 [讗讬谞讜 诪讻谞讬住 诇住驻拽] 讜讻砖讗诪专 讞讬讛 讜讘讛诪讛 讛转讻讜讜谉 诇讞讬讛 讜讚讗讬转 讜诇讘讛诪讛 讜讚讗讬转 讜诇讗 诇住驻拽, 讙讜驻讬讛 [讗转 注爪诪讜] (谞诪讬 [讙诐 讻谉])

